REPUBLIKA HRVATSKA

**OSNOVNA ŠKOLA VLADIMIRA NAZORA**

POLJEŽICE 12

21410 POSTIRA

KLASA: 053-01/21-01/21

UR.BROJ: 2104-33-01-21-01

Postira, 04.10.2021.

*Na temelju članaka 13. i 14. Pravilnika o načinu i postupku zapošljavanja u Osnovnoj školi Vladimira Nazora (KLASA: 003—05/19-01/05  URBROJ:2104-33-04/19-01)  a vezano uz raspisani natječaj od 15. listopada 2020. godine za zasnivanje radnog odnosa na radnom mjestu* ***STRUČNI SURADNIK/CA PEDAGOG/INJA, na određeno nepuno (20/40h tjedno) radno vrijeme****, Povjerenstvo za procjenu i vrednovanje kandidata prijavljenih na natječaj donosi*

**ODLUKU O NAČINU VREDNOVANJA KANDIDATA TE VREMENU, MJESTU, SADRŽAJU I TRAJANJU PROVJERE**

Članak 1.

Sukladno odredbama Pravilnika o načinu i postupku zapošljavanja u Osnovnoj školi Vladimira Nazora obavit će se vrednovanje kandidata usmenom provjerom i razgovorom.

Članak 2.

Testiranju mogu pristupiti kandidati koji dođu u zakazano vrijeme i prije testiranja dokažu identitet osobnom iskaznicom ili putovnicom.

Za kandidata koji ne pristupi testiranju smatrat će se da je povukao prijavu i više se neće smatrati kandidatom. Nakon utvrđivanja identiteta, kandidati će pristupiti vrednovanju.

Članak 3.

**Usmeno vrednovanje kandidata održat će se u utorak 12. listopada 2021. godine s početkom u 12:00h u prostorijama Osnovne škole Vladimira Nazora, u uredu ravnateljice ( na prvom katu)**

Članak 4.

Sve kandidate koji ispunjavaju uvjete natječaja Povjerenstvo će pozvati na vrednovanje pisanim putem na adresu elektroničke pošte kandidata, a kandidati koji nemaju navedenu adresu elektroničke pošte. Povjerenstvo će pozvati kandidate na vrednovanje pisanim putem na poštansku adresu navedenu u prijavi ili telefonskim putem.

Kandidati pozvani na testiranje:

1. Marijana Babić

2. Mirela Tvarog

Članak 5.

Svaki član Povjerenstva vrednuje rezultat usmenog testiranja s kandidatom bodovima od 0 do 5.

Članak 6..

Maksimalno trajanje usmenog testiranja po kandidatu je 15 minuta, a svaki član Povjerenstva može postavljati do tri pitanja.

Članak 7.

**Povjerenstvo u razgovoru s kandidatom utvrđuje stručna znanja, vještine, interese, motivaciju kandidata za rad u Školi te procjenjuje dodatna znanja i edukacije, dosadašnje radno iskustvo i postignuća u radu.**

Članak 8.

Pravni izvori za procjenu:

1. Zakon o odgoju i obrazovanju u osnovnoj i srednjoj školi,pročišćeni tekst zakona (Narodne novine 87/08, 86/09, 92/10, 105/10, 90/11, 5/12, 16/12, 126/12, 94/13, 152/14, 7/17, 68/18, 98/19 )
2. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine 112/10)
3. Pravilnik o izmjenama i dopunama Pravilnika o načinima, postupcima i elementima vrednovanja učenika u osnovnoj i srednjoj školi (Narodne novine 82/19)
4. Državni pedagoški standard (Narodne novine 63/08)
5. Statut OŠ Vladimira Nazora Postira (web stranica Škole)

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Članak 9.

Nakon usmenog testiranja Povjerenstvo utvrđuje rang listu kandidata prema ukupnom broju bodova ostvarenih na testiranju.

Članak 10.

Ravnatelj na temelju izvješća o provedenom postupku Povjerenstva predlaže najbolje rangiranog kandidata s liste Povjerenstva za kojeg će zatražiti prethodnu suglasnost  Školskog odbora za zasnivanje radnog odnosa. Ako su dva ili više kandidata ostvarili najveći isti broj bodova, ravnatelj predlaže jednog od njih Školskom odboru. Ako dva ili više najbolje rangirana kandidata ostvaruju pravo prednosti pri zapošljavanju prema posebnim propisima ravnatelj predlaže Školskom odboru jednog od tih kandidata.

Članak 11.

Kandidati imaju pravo uvida u natječajnudokumentaciju i rezultate procjene odnosno testiranja te vrednovanja izabranog kandidata s kojim je sklopljen ugovor o radu u skladu s propisima koji reguliraju područje zaštite osobnih podataka.

Uvid u cjelokupnu natječajnu dokumentaciju i rezultate procjene odnosno testiranja te vrednovanja imaju nadležna upravna i nadzorna tijela te sud.

Članak 12.

Ova odluka stupa na snagu danom objave na mrežnoj stranici Škole.

Predsjednica Povjerenstva za procjenu i vrednovanje kandidata

Đurđica Kovačić

Napomena: U školi je obvezno nošenje zaštitne maske te držanje razmaka sukladno epidemiološkim mjerama.